**КК Алба Берлин** (исто така познат како **Берлин Албатрос**) е познат германски професионален кошаркарски клуб со седиште во Берлин, Германија. Моментално се натпреварува во најсилната германска кошаркарска лига, Бундеслигата. Клубот е основан во 1991 година и денес е најголем германски кошаркарски клуб според бројот на членови.

Со освоени осум титули германски шампион, девет купа, три суперкупа и Купот на Радивој Корач во 1995 година, АЛБА Берлин се смета за најуспешен германски кошаркарски тим, и во земјата и во странство. Во 2014 година, клубот бил исто така првиот германски кошаркарски тим кој победил екипа од НБА, совладувајќи ги тогашните шампиони Сан Антонио Спарс.

Алба Берлин својте домашни натпревари ги игра во Мерцедес-Бенц Арената. Со просечна посетеност од повеќе од 10.000 навивачи по натпревар во една сезона, клубот е исто така еден од најпопуларните кошаркарски клубови во Европа. Во 2013 година Алба бил прикажана во документарната серија "Кошаркарски престолнини" на ESPN.

Историја
--------

### 1991-2000: Основање и освојувањето на првите национални титули

Алба Берлин е основана во 1991 година заменувајќи го *БГ Шарлотенбург*, кошаркарски клуб од западен Берлин кој бил основан во 1989 година. Во 1991 година, кога глобалната компанија за рециклирање, Алба АГ, се согласила да биде значаен кошаркарски спонзор, клубот БГ Шарлотенбург го променил своето име во Алба Берлин.

Кратко потоа, под водство на тренерот Фарук Куленовиќ, Алба Берлин станала финалист на германското првенство. Во 1993 година, српскиот тренер Светислав Пешиќ ја презел функцијата во Алба, а клубот заработил успеси кои ниту еден друг германски кошаркарски тим претходно не ги постигнал. Освојувањето на Купот на Радивој Корач во 1995 година била првата меѓународна титула која ја освоил некој германски клуб во кошарка.

Во 1996 година, кратко време по преместувањето на клубот од Зомерминхал во Макс Шмелинг Хале, Алба Берлин конечно успеала да го победи неколку години последователниот шампион Бајер Леверкузен и ја освоиле својата долгоочекувана прв шампионска титула во германско првенство.

### 2000-2008: Професионализација и национален успех

Под водство на тренерот Емир Мутапчиќ екипата освоила три германски првенства и два германски купа, но на европско ниво клубот не можел да направи значителен напредок. Како реакција на периодот без титули, екипата била во голема мера реконструирана за секоја нова сезона. Во 2004 и 2005 година, Алба не успеала да стигне дури ни до финалето на плејофот во државното првенство, испаѓајќи во полуфиналната серија. Организационо, клубот ја создал новата позиција на тимски менаџер, кој била окупирана од Хенинг Харниш. Понатаму, професионалниот дел од клубот бил трансформиран во GmbH на 1 септември 2005 година.

Во сезоната 2005-2006, под водство на новиот тренер Хенрик Редл, Алба Берлин освоила уште еден Куп на Германија. Како победник во регуларниот дел од сезоната, тимот стигнал до финалето на плејофот, во кое загубиле од РајнЕнерги Келн. Тренер на Келн во тоа финале бил Саша Обрадовиќ, кој како играч и помогнал на Алба да го освои Купот на Радивој Корач во 1995 година. Следната сезона, 2006-2007, Алба Берлин повторно била победник на регуларниот дел од сезоната, но тие биле елиминирани уште во четвртфиналето на плајофот од Артланд Драгонс. Овој настан довел до отпуштање на Редл и потпишување на нов тренер Лука Павичевиќ, по што следело уште едно поголемо преуредување на тимот. По проблемите со повреди во подготовките и текот на сезоната сезоната 2007-2008, (вклучувајќи ја и загубата на Горан Јеретин за целата сезона и Александар Рашиќ за плејофот) во јануари 2008 година берлинскиот клуб ја искористил несолвентноста на Келн Најнтинајнерс и ги ангажирал нивните главни играчи Имануел МекЕлрој и Александар Наџфеји. Предводени од Џулиус Џенкинс, МВП-то на Бундеслигата, тимот бил супериорен во однос на сите други противници во плејофот и го освоил првенството повторно по петгодишна пауза.

Во сезоната 2003-2004, Алба Берлин ја избори својата последна квалификација за учество во највисокото европско натпреварување, Евролигата. Од сезоната 2004-2005 до 2007-2008, екипата била во можност да се натпреварува "само" во УЛЕБ купот, второто највисоко европско натпреварување.

### 2008-2016: Тековна ера

Со преселба во новоизградената сала О2 World Berlin која има капацитет од 14.500 места, тогашниот актуелен шампион Алба Берлин отворил ново поглавје во историјата на клубот. Тој бил првиот германски тим во историјата, кој во просек имал повеќе од 7.000 навивачи на натпревар. Така, менаџерот на Алба, Марко Балди и претседателот на надзорниот одбор, Аксел Швајцер, одлучиле да го направат следниот чекор кон постојано присуство во меѓународните натпреварувања и соодветни презентациски опции. Групата Аншуц, сопственик на О2 World Berlin, и Алба Берлин се согласиле на 15-годишен договор до 2023 година, со можност за уште 10 години.

Како германски шампион, Алба учествувала во Евролигата. Таму, екипата стигнала до топ 16 фазата, каде што не можеле да се носат со европските елитни клубови како Барселона, Реал Мадрид и Макаби Тел Авив. Во домашните натпреварувања клубот успеал да го освои својот шести трофеј во Купот на Германија со победа во финалето над Телеком Баскетс Бон со убедливи 69-44. Во германското првенство Алба завршила на првото место во регуларниот дел од сезоната со 26 победи и 8 порази, но во плејофот не успеале да ја одбранат титулата откако биле запрени од истиот противник Телеком Баскетс Бон во полуфиналната серија со 3-2 во победи.

На 8 октомври 2014, Алба Берлин ги совладала тогашните НБА шампиони Сан Антонио Спарс, со 94-93, откако Џејмс Меклин погодил со звукот на сирената.

Во сезоната 2014-2015, Алба се вратила во Евролигата и стигнала повторно до Топ 16 фазата. Во Бундеслигата, тимот имал уште една разочарувачка сезона: завршувајќи на второ место во регуларниот дел, но бил елиминиран во полуфиналето на плејофот. Во сезоната 2015-2016, Алба имала една од најлошите сезони во историјата, завршувајќи само на 6-тото место во регуларната сезона. Во плејофот, биле елиминирани уште на самиот старт во четвртфиналето, со максимални 3-0 во победи од Скајлајнерс Франкфурт.

Играчи
------

Пејтон Сива еден од најдобрите играчи на Алба во моментов.
Хенрик Редл целата своја кариера ја поминал во дресот на Алба (1993-2004), а по завршувањето на неговата кариера клубот го повлекол од употреба неговиот дрес со број 4. Тој исто така бил и тренер на клубот од 2005-2007.
Војдан Стојановски првиот и досега единствен македонски кошаркар кој играл за Алба.
### Моментален ростер

|  |
| --- |
| **Алба Берлин - состав** |
| Б | **1** | Германија | Јошико Саибу |
| П | **4** | Германија | Бенет Хундт |
| К | **5** | Германија | Нилс Гифеј |
| П | **7** | САД | Пејтон Сива |
| КЦ | **10** | Германија | Тим Шнајдер |
| Б | **11** | САД | Аким Варгас |
| К | **13** | Литванија | Мариус Григонис |
| Ц | **15** | Германија | Богдан Радосављевиќ |
| Б | **21** | САД | Спенсер Батерфилд |
| Ц | **42** | САД | Денис Клифорд |
| КЦ | **43** | САД | Лук Сикма |
|
| **Главен тренер**: Шпанија Ајто Гарсија Ренесес |  |
|  - Капитен  Ц - Центар / КЦ - Крилен центар / К - Крило /  Б - Бек / П - Плејмејкер |

### Повлечени броеви

| Алба Берлин - повлечени броеви |
| --- |
| Бр. | Нац. | Играч | Позиција | Во клубот |
| **4** | Германија | Хенрик Редл | К | 1993–2004 |
| **12** | САД | Вендел Алексис | КЦ | 1996–2002 |

### Познати поранешни играчи

|  |  |  |
| --- | --- | --- |
| Германци:* Германија Стефен Аригбабу
* Германија Стефан Баек
* Германија Уве Блаб
* Германија Турција Митхат Демирел
* Германија Патрик Фумерлинг
* Германија Стефано "Нино" Гарис
* Германија Ханси Гнад
* Германија Демонд Грин
* Германија Хенинг Харниш
* Германија Јоханес Хербер
* Германија Јерг Лутке
* Германија Адемола Окулаџа
* Германија Турција Теоман Озтурк
* Германија Марко Пешиќ
* Германија Хенрик Редл
* Германија Хајко Шафарцик
* Германија Свен Шулце
* Германија Мориц Вагнер
* Германија Кристијан Велп
 | Европски/Африкански:* Србија Вуле Авдаловиќ
* Србија Саша Обрадовиќ
* Србија Тадија Драгичевиќ
* Србија Дејан Котуровиќ
* Србија Зоран Радовиќ
* Србија Мирослав Радуљица
* Србија Јово Станојевиќ
* Црна Гора Горан Јеретин
* Црна Гора Горан Николиќ
* Црна Гора Благота Секулиќ
* Словенија Теоман Алибеговиќ
* Камерун Рубен Бумџи-Бумџи
* Холандија Герт Хаминк
* Русија Васили Карашев
* Хрватска Матеј Мамиќ
* Литванија Мартинас Мажеика
* Нов Зеланд Кирк Пени
* Полска Шимон Шевчик
* Естонија Танел Теин
* Чешка Јиржи Зидек, Јр.
 | Американци:* САД Вендел Алексис
* САД Вилијам Ејвери
* САД Мајкл Бредли
* САД Боби Браун
* САД Џон Селестанд
* САД Тери Дехер
* САД Шарод Форд
* САД Кивејн Гарис
* САД Џулиус Џенкинс
* САД Имануел МекЕлрој
* САД Крис Овенс
* САД Мајк Пенберти
* САД Дерик Фелпс
* САД Холис Прајс
* САД Кевин Ренкин
* САД Црна Гора Тејлор Рочести
* САД Пејтон Сива
* САД Диџон Томпсон
* САД Лук Вајтхед
* САД Мајкл Рајт
 |

### Македонски играчи во Алба Берлин

| Македонски играчи во Алба Берлин |
| --- |
| Бр. | Играч | Позиција | Во клубот |
| 19 | Македонија Војдан Стојановски | К | 2013–2015 |

Тренери
-------

* Сојузна Република Југославија Светислав Пешиќ: (1993–2000)
* Босна и Херцеговина Емир Мутапчиќ: (2000–2005)
* Германија Хенрик Редл: (2005–2007)
* Србија Лука Павичевиќ: (2007–2011)
* Израел Мули Кацурин: (2011)
* Канада Гордон Херберт: (2011–2012)
* Србија Саша Обрадовиќ: (2012–2016)
* Турција Ахмет Чаки: (2016–2017)
* Шпанија Ајто Гарсија Ренесес: (2017–денес)

Титули
------

 Куп Радивој Корач
**Вкупно титули: 20**

### Домашни натпреварувања

* **Германско првенство** : **8**

1996–1997, 1997–1998, 1998–1999, 1999–2000, 2000–2001, 2001–2002, 2002–2003, 2007–2008
* **Куп на Германија** : **9**

1996–1997, 1998–1999, 2001–2002, 2002–2003, 2005–2006, 2008–2009, 2012–2013, 2013–2014, 2015–2016
* **Суперкуп на Германија** : **3**

2008, 2013, 2014
### Европски натпреварувања

* **Куп Радивој Корач** : **1**

1994–1995
* **Еврокуп**

Вицешампиони : 2009-2010
### Натпревари против НБА екипи

|  |  |  |  |  |  |  |  |
| --- | --- | --- | --- | --- | --- | --- | --- |
| 6 октомври 2012 |  | **Алба Берлин Германија** | 84 – **89** | САД Далас Маверикс |  | Германија O2 World, Берлин |  |

|  |  |  |  |  |  |  |  |
| --- | --- | --- | --- | --- | --- | --- | --- |
| 8 октомври 2014 |  | **Алба Берлин Германија** | **94** – 93 | САД Сан Антонио Спарс |  | Германија O2 World, Берлин |  |

Наводи
------

1. ↑  Stadiums in Germany, Berlin Архивирано на 6 октомври 2009 г. Worldstadiums.com
2. ↑  „VIDEO: Spurs lose to Alba Berlin at the buzzer". *CBS Sports*. Архивирано од изворникот на 2016-10-04. Посетено на 9 October 2014.

Надворешни врски
----------------

|  |  |
| --- | --- |
| Ризница | „КК Алба Берлин" на Ризницата ? |

* Официјално мрежно место (германски) (англиски)
* Алба Берлин на Euroleague.net
* Алба Берлин на Eurobasket.com